《江行万里图》
宋代·黄大受

雪山西来接海白，天之所以限南北。
谁人胸里着舆图，挥斥荆吴入绡墨。
浓浓淡淡两岸山，烟波弥茫江面宽。
水空漠漠鸟飞绝，渐看渐远天漫漫。
客舟泝流先后去，风帆饱腹如飞舞。
有时小艇绝波来，不知何处横江渡。
钟山隐隐开金陵，雨花台前留玉京。
汀洲劣处小孤出，垂杨绿引当阳城。
蕲黄紫翠照卷雪，武昌楼台半明灭。
周郎赤壁杳难凭，洞庭寒烟濛孤月。
西江耿耿沙籀清，三十六湾斜照明。
黄陵庙深楚山阔，九疑成削黏天青。
我来展轴惊快睹，恍然对面水仙府。
片时行尽江南天，吊何劳出门。
南巡真人忘却归，轩辕龙去眇难追。
咸池曲绝谁奏乐，风雨啼痕满竹枝。
六朝虎士工设险，蹴踏沧波当挥剑。
血流不惜惜江流，肯放飞埃过天堑。
滥觞曾闻荡雍丘，楫声若为空悠悠。
江声至今恨不尽，枉白万古英雄头。
两阶千羽亭波后，八公草木今健否。
长安正在碧云边，斜日西风重回首。

作者简介：黄大受，字德容，自号露香居士，南丰（今属江西）人。生平未仕，以诗游士大夫间，游踪颇广。遗著《露香拾稿》，于理宗淳祐元年（一二四一）其子伯厚仕鄞时，请应𢖟、郑清之作序。事见本集卷首序及有关诗。　黄大受诗，以汲古阁影宋抄《南宋六十家小集》本为底本，编为一卷。